Quines entitats apareixen en aquest text?
Dorotea de Chopitea y de Villota (Santiago de Xile, 4 de juny de 1816 - Barcelona, 3 d'abril de 1891) va ser una laica salesiana xilena i catalana, protectora i benefactora de diversos ordes catòlics i promotora d'obres socials. Va ser proclamada venerable per l'Església catòlica el juny del 1983 i el seu procés de beatificació està en estudi. És recordada per les seves activitats en el camp de la beneficència. Nasqué a Xile, en el si d'una família aristòcrata. El seu pare era l'emigrant, comerciant i cavaller Pedro Nicolás de Chopitea y Aurrecoechea, originari de Lekeitio (País Basc), cosí germà de José Miguel Carrera. Sa mare fou Isabel de Villota, xilena. El 1819 la família s'instal·là a Barcelona, al barri de la Ribera, ja que l'any anterior Xile havia proclamat la seva independència. Durant tretze anys van residir al carrer Barra de Ferro  prop  de l'església de Santa Maria del Mar i de la casa d'un vell amic nascut a Xile, però de pare català (de Palafrugell), Josep Maria Serra, futur sogre de Dorotea. Es casà molt jove, als setze anys (1832), amb Josep Maria Serra i Muñoz, també nascut a Santiago, però fill del palafrugellenc Marian Serra, industrial metal·lúrgic i que més tard seria cònsol del govern xilè a Barcelona i un dels tres fundadors del Banc de Barcelona. Establerts al carrer de Moncada, tingueren sis filles. De ben aviat, la família va començar a col·laborar en el patrocini d'obres pies, entre 1844 i 1882 va participar en la fundació del Col·legi del Sagrat Cor de Sarrià, poble on tenien la casa d'estiueig. El 1860, Dorotea va fundar una residència per als fills dels treballadors de tallers i fàbriques, que permetés tenir-ne cura mentre els pares estaven treballant, i el 1868 funda el primer hospital per a nens de tot l'estat, encarregat a sant Benet Menni. El 1873, la família es trasllada a un palau senyorial al nou Eixample de Barcelona, avui en dia l'Hotel Granvia, just a tocar del passeig de Gràcia. En 1879 va col·laborar en la fundació de l'Hospital del Sagrat Cor i poc després, en 1882, enviudà. Des de llavors, es lliurà al compromís social i contribuí a fundar hospicis, asils, escoles, temples, etc. Tingué correspondència amb Sant Joan Bosco i amb el seu successor, el beat Miguel Rúa, i contribuí a la fundació d'obres socials dels salesians, com una escola taller a Sarrià (1884), a més de fundacions a Xile, a Santiago de Xile i Talca. Finançà la construcció de l'església del Sagrat Cor del carrer de Casp de Barcelona, dels jesuïtes, i promogué, arran de la visita de Joan Bosco a Barcelona, la construcció d'un temple al cim del Tibidabo. A Barcelona finançà la creació de les Escoles Professionals de Sarrià, amb la primera escola-taller d'arts gràfiques de la ciutat, el Col·legi Salesià de Sant Josep, amb la seva església (a Rocafort, 42), i altres institucions religioses encaminades a l'educació i formació de joves pobres. Fora de Barcelona, contribuí juntament amb al pare Blas Cañas i el filantrop xilè Manuel Arriarán a la fundació dels col·legis salesians del Patrocini de Sant Josep i Maria Auxiliadora a Santiago de Xile. Per la vinculació familiar amb Palafrugell, especialment amb Calella de Palafrugell, poble de mariners, i  per la seva condició de catòlica, considerà que hi havia unes necessitats espirituals i de fe importants, i dedicà una especial part de la seva vida i fortuna. A Palafrugell es pot documentar el seu suport al Centre Catòlic i a la restauració de l'església de Sant Pere de Calella de Palafrugell.
Dorotea de Chopitea y de Villota : persona, Santiago de Xile : Entitat_Geopolítica, Barcelona : Entitat_Geopolítica, Xile : Entitat_Geopolítica, Pedro Nicolás de Chopitea y Aurrecoechea : persona, Lekeitio : Entitat_Geopolítica, País Basc : Entitat_Geopolítica, José Miguel Carrera : polític, Isabel de Villota : persona, Palafrugell : Entitat_Geopolítica, Josep Maria Serra : persona, Dorotea : persona, Josep Maria Serra i Muñoz : persona, Santiago : Entitat_Geopolítica, Marian Serra : persona, Banc de Barcelona : empresa_privada, Hotel Granvia : hotel, Hospital del Sagrat Cor : hospital, Església catòlica : religiosa, la Ribera : Entitat_Geopolítica, carrer Barra de Ferro : ubicació, església de Santa Maria del Mar : edifici, govern xilè : govern, carrer de Moncada : ubicació, Col·legi del Sagrat Cor de Sarrià : educació, Benet Menni : persona, Eixample : Entitat_Geopolítica, passeig de Gràcia : ubicació, Joan Bosco : persona, Miguel Rúa : persona, Sarrià : Entitat_Geopolítica, Talca : Entitat_Geopolítica, església del Sagrat Cor : edifici, carrer de Casp : ubicació, temple al cim del Tibidabo : edifici, Col·legi Salesià de Sant Josep : educació, Rocafort : ubicació, Blas Cañas : persona, Manuel Arriarán : persona, Patrocini de Sant Josep i Maria Auxiliadora : organització, Calella de Palafrugell : Entitat_Geopolítica, església de Sant Pere de Calella de Palafrugell : edifici